**Pressemelding**

11. november 2014

**Julehandelen: Kvinnene er i gang, mennene sitter på gjerdet.**

**Mens kvinnene kaster seg over julehandelen i full iver og lyst allerede i oktober, sitter menn på gjerdet til desember. Flertallet av menn starter nemlig ikke juleinnkjøpene før medio desember, viser en undersøkelse fra Opinion gjort på vegne av Komplett Group.**

Over 60 prosent av norske kvinner er i gang med julehandelen i løpet av november, men bare 33 prosent av mennene har begynt julegaveinnkjøpene i løpet av denne måneden.

* Kvinnen er fortsatt familiens innkjøpssjef og skjønner tidlig alvoret med julestria, sier Anton Hagberg, kommersiell direktør i Komplett.no.

Menn er imidlertid ikke så trege som myten skal ha det til. For det er bare 4 prosent av mennene som svarer at de starter julehandelen noen få dager før jul. Det beroliger Komplett.no.

* For å være hundre prosent sikker på at julepakken ligger under treet på julaften anbefaler vi å være tidlig ute med kjøp av julegaver på nettet, sier Hagberg.

I undersøkelsen oppgir 41 prosent av menn at de ser klare fordeler ved å gjøre juleshoppingen hjemme fra sofaen. I år tror vi Playstation 4, iPhone 6, iPad Air 2 og Bose QC 25 hodetelefoner vil ligge under mange juletre.

* I år er Playstation 4 og iPhone 6 spesielt hot, men vi har også fylt butikken med blant annet LEGO som er populære julegaver. Vi har gjort tilpasninger for å tiltrekke oss flere sofahandlende menn og vi venter en kraftig vekst i julehandelen som følge av dette, sier Hagberg.

**For mer informasjon kontakt:**

Anton Hagberg, kommersiell direktør i Komplett.no – mobil 90 95 01 48

**Komplett Group**

Komplett Group er Nordens største netthandelsaktør med 14 nettbutikker. Komplett Group har 600 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)